ফ্রান্সিস ওয়াল্টার্স
ফ্রান্সিস হেনরি ফ্রাঙ্ক ওয়াল্টার্স (ইংরেজি: Francis Walters; জন্ম: ৯ ফেব্রুয়ারি, ১৮৬০ - মৃত্যু: ১ জুন, ১৯২২) ভিক্টোরিয়ার পূর্ব মেলবোর্ন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ফ্রাঙ্ক ওয়াল্টার্স নামে পরিচিত ফ্রান্সিস ওয়াল্টার্স।